লিছা ছুৰিহানি

লিছা চুৰিহানী মোহাম্মদ (জন্ম: ২৩ মাৰ্চ ১৯৮৬) এগৰাকী মালয়েছিয়ান অভিনেত্ৰী, মডেল, টেলিভিছন উপস্থাপিকা আৰু বিজ্ঞাপন শিল্পী। ১১ বছৰ বয়সতেই ১৯৯৭ চনত তেওঁ মনোৰঞ্জন জগতত প্ৰৱেশ কৰে। তেওঁ বহু মালয় ভাষাৰ চলচ্চিত্ৰ, টেলিভিছন ধাৰাবাহিক আৰু বিজ্ঞাপনত অভিনয় কৰিছে। তেওঁ মালয়েছীয় চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ বঁটা লাভ কৰিছে। তেওঁ অভিনীত উল্লেখযোগ্য চলচ্চিত্ৰসমূহৰ ভিতৰত আছে —  
‘‘গুডবাই বয়ছ’’ (২০০৬), ‘‘আই’ম নট ছিংগল’’ (২০০৮), ‘‘কাপাও!!’’ (২০১০), ‘‘এছ এ এম: ছায়া আমাত মেঞ্চিন্তাইমু’’ (২০১২) আৰু ‘‘উলাৰ’’ (২০১৩)।

২০১২ চনত তেওঁ গায়ক–অভিনেতা ইউছৰি কে আৰ ইউৰ সৈতে বিবাহপাশত আবদ্ধ হয়। তেওঁলোকৰ তিনিজন সন্তান আছে। ২০১৭ চনৰ ফেব্ৰুৱাৰী মাহত তেওঁ ইউনিচেফ মালয়েছিয়াৰ সদিচ্ছা দূত হিচাপে নিযুক্ত হয়।Lisa Surihani is Unicef ambassador, The Star Online, ২২ ফেব্ৰুৱাৰী ২০১৭

 প্ৰাৰম্ভিক জীৱন 
লিছা চুৰিহানীৰ জন্ম কুৱালা লুম্পুৰত হৈছিল। তেওঁ বুগিছ বংশোদ্ভূত যদিও তেওঁৰ পৰিয়ালত চীনা, আৰৱ আৰু ভাৰতীয় বংশৰো প্ৰভাৱ আছে।Lisa Surihani: Proud of Malaysia, The Nut Graph, ২৮ নৱেম্বৰ ২০১১ তেওঁ প্ৰাথমিক আৰু মাধ্যমিক শিক্ষা শ্ৰী ইনাই বিদ্যালয়ত লাভ কৰে। পিছত তেওঁ HELP University College আৰু ৱেলছস্থিত এবাৰিষ্টৱিথ বিশ্ববিদ্যালয়ত আইন বিষয় অধ্যয়ন কৰে।

 কেৰিয়াৰ 
১১ বছৰ বয়সত অ’ভালটিন বিজ্ঞাপনৰ জৰিয়তে লিছা চুৰিহানীয়ে কৰ্মজীৱন আৰম্ভ কৰে। টেলিভিছনত তেওঁৰ প্ৰাৰম্ভিক অভিনয় আছিল ‘‘গেৰগাছি’’ (TV1) আৰু ‘‘আয়াহ কামি’’ ধাৰাবাহিকত। তেওঁ প্ৰথমে ‘‘গুডবাই বয়ছ’’ আৰু ‘‘ছেকালি লাগি’’ চলচ্চিত্ৰত অভিনয় কৰে। তেওঁ ‘‘আনুগেৰাহ লাৱাক ৱাৰ্না’’ত কমেডীত শ্ৰেষ্ঠ অভিনেত্ৰীৰ বঁটা লাভ কৰে। লগতে ২৩তম মালয়েছীয় চলচ্চিত্ৰ মহোৎসৱত শ্ৰেষ্ঠ অভিনেত্ৰী হিচাপে সন্মানিত হয়।

২০১২ চনত তেওঁ ‘‘লাগেন্ডা বুদাক ছেতান ২’’, ‘‘ছাইবাৰ এক্স: আনচামান পেংগোদাম’’ আৰু ‘‘ইস্তানবুল আকু দাতাং’’ চলচ্চিত্ৰত অভিনয় কৰে। সেই বছৰেই তেওঁ ‘‘আনুগেৰাহ বিন্তাং পপুলাৰ বেৰিতা হাৰিয়ান’’ত আটাইতকৈ জনপ্ৰিয় অভিনেত্ৰী বঁটা লাভ কৰে।

২০১২ চনৰ নৱেম্বৰ মাহত তেওঁ ‘‘টিয়েটাৰ টুন ছিতি হাসমাহ’’ নাটকত মঞ্চাভিনয়ৰ আৰম্ভণি কৰে।

 ব্যক্তিগত জীৱন 
লিছা চুৰিহানীয়ে ২০১২ চনত মালয়েছীয় গায়ক আৰু অভিনেতা ইউছৰি আব্দুল হালিম (KRU)ৰ সৈতে বিবাহ কৰে। ২০১৫ চনৰ ছেপ্টেম্বৰ মাহত তেওঁলোকৰ প্ৰথম কন্যা সন্তান জন্ম হয়। ২০১৭ চনৰ ২৩ এপ্ৰিলত তেওঁ দ্বিতীয় সন্তান (পুত্ৰ)ৰ জন্ম দিয়ে। ২০২১ চনৰ ২৩ জুনত তেওঁলোকৰ তৃতীয় সন্তান জন্ম হয়।

২০১৩ চনৰ জানুৱাৰী মাহত লিছা চুৰিহানীয়ে এটিএম কাৰ্ড অপব্যৱহাৰৰ ফলত প্ৰায় RM50,000 টকা হেৰুৱায় আৰু আৰক্ষীত অভিযোগ দাখিল কৰে।

 তথ্যসূত্ৰ 

 বাহ্যিক সংযোগ 


শ্ৰেণী:মালয়েছিয়ান অভিনেত্ৰী